A BIZOTTSÁG 554/2009/EK RENDELETE
(2009. június 25.)
a Macedónia Volt Jugoszláv Köztársaságból származó bizonyos borokra vonatkozó vámkontingensek tekintetében a 2597/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodás, valamint az Európai Közösség és a Macedónia Volt Jugoszláv Köztársaság között létrejött ideiglenes megállapodás alkalmazására vonatkozó egyes eljárásokról szóló, 2002. január 21-i 153/2002/EK tanácsi rendeletre (1), és különösen annak 7. cikkére,
mivel:
(1)
Az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a Bolgár Köztársaság és Románia Európai Unióhoz történő csatlakozásának figyelembevétele céljából készült jegyzőkönyvet (2) (a továbbiakban: a jegyzőkönyv) 2008. február 18-án írták alá. A jegyzőkönyvet az Európai Közösség, az Európai Atomenergia-közösség és a tagállamok nevében a 2008/438/EK, Euratom tanácsi és bizottsági határozattal (3) hagyták jóvá, és 2007. január 1-jétől ideiglenesen alkalmazásra került.
(2)
A jegyzőkönyv 5. cikke és VIII. melléklete 2007. január 1-jei hatállyal a Macedónia Volt Jugoszláv Köztársaságból származó, 2 literesnél nagyobb palackban (tartályban) tárolt bizonyos borokra vonatkozó vámkontingensek módosításáról rendelkezik.
(3)
A jegyzőkönyvben rögzített, borokra vonatkozó vámkontingensek végrehajtása érdekében a Horvátországból és Macedónia Volt Jugoszláv Köztársaságból származó egyes borokra vonatkozóan közösségi vámkontingensek megnyitásáról és kezeléséről szóló, 2001. december 28-i 2597/2001/EK bizottsági rendelet (4) módosítása szükséges.
(4)
A Kombinált Nómenklatúra (KN) egyes vámtarifa-alszámaihoz tartozó TARIC-alszámokat 2007. július 1-jétől megváltoztatták. Ezért indokolt az e KN-kódokhoz tartozó TARIC-alszámokat a 2597/2001/EK rendelet mellékletének II. részében ennek megfelelően kiigazítani.
(5)
Mivel a jegyzőkönyv 2007. január 1-jétől alkalmazandó, indokolt e rendeletet ugyanettől az időponttól alkalmazni és haladéktalanul hatályba léptetni.
(6)
Az ebben a rendeletben előírt intézkedések összhangban vannak a Vámkódexbizottság véleményével,
ELFOGADTA EZT A RENDELETET:
1. cikk
A 2597/2001/EK rendelet mellékletének II. része helyébe az e rendelet mellékletében található szöveg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2007. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. június 25-én.